Държавен вестник, бр. 83, 2004 г., стр. 42

С Т Р .  42
Д Ъ Р Ж А В Е Н   В Е С Т Н И К
Б Р О Й  83
3.4. За вземането на пробите по т. 3.3 се изра-
ботва план за вземане на проби в съответствие със
съответния стандарт или одобрени методи по реда
на т. 3.3.5.
ЧАСТ II. ОЦЕНЯВАНЕ НА БЕЗОПАСНОСТТА
ЗА ПРИЕМАНЕ НА ОТПАДЪЦИ ЗА ПОДЗЕМ-
НО СЪХРАНЯВАНЕ
Раздел 1. Принципи на безопасността
на подземно съхраняване—всички видове
1.1. Значение на геоложката бариера:
1.1.1. Обезвреждането на отпадъците чрез под-
земно съхраняване се извършва за изолиране на
отпадъците от биосферата. Отпадъците, заедно с
геоложката бариера и кухините (подземните прос-
транства), вкл. всички инженерни съоръжения
към тях представляват система, която заедно с
всички други технически аспекти трябва да отго-
варя на изискванията на тази наредба и изисква-
нията на другите нормативни актове, поставящи
изисквания към подземните хранилища и техни-
те елементи.
1.1.2. Обезвреждане на отпадъците чрез под-
земно съхраняване се допуска при условие, че се
докаже безопасността на подземното хранилище
за качеството на водите в дългосрочен аспект в
съответствие с изискванията на Закона за водите
и подзаконовите нормативни актове по неговото
прилагане.
1.1.3. Забранява се директното изхвърляне на
замърсители в подземните води, освен в случаите,
когато това се допуска с разрешителното за полз-
ване на воден обект.
1.2. Специфична оценка на риска от подземни-
те хранилища:
Специфичната оценка на риска от подземните
хранилища трябва да идентифицира:
а) опасността от депонираните отпадъци;
б) изложените на риск компоненти на околна-
та среда, в т.ч. биосферата и подземните води;
в) пътищата, по които вещества от отпадъците
могат да достигнат биосферата;
г) оценка на въздействието на веществата, ко-
ито могат да достигнат биосферата.
Критериите за приемане за подземно съхраня-
ване на отпадъци следва да бъдат изведени на база
на комплексен анализ на вместващата скала, като
трябва да се потвърди, че не е налице нито едно от
ограничителните и забранителните обстоятелст-
ва, свързани с площадките, определени в наредба-
та по чл. 13 ЗУО.
С критериите за приемане на отпадъци за под-
земно съхраняване се доказва пригодността на
пласта за извършване на съхраняване, т.е. оценка
на рисковете за капсулирането, имайки предвид
цялостната система, състояща се от отпадъците,
от инженерните съоръжения и кухини и от тялото
на вместващата скала.
Специфична оценка на риска от всяко подзем-
но хранилище се извършва задължително за всяка
площадка както по време на експлоатацията, така
и за следексплоатационния период. Въз основа на
оценката се определят необходимите мерки за
контрол и безопасност и критериите за приемане
на отпадъците.
При извършване на специфичната оценка на
риска от подземните хранилища задължително се
извършва интегриран анализ за оценка на състоя-
нието, който включва:
а) геоложка оценка;
б) геомеханична оценка;
в) хидрогеоложка оценка;
г) геохимична оценка;
д) оценка на влиянието върху биосферата;
е) оценка на риска за периода на експлоатаци-
ята на подземното хранилище;
ж) дългосрочна оценка на риска от подземното
хранилище;
з) оценка на въздействието от надземните съо-
ръжения на подземното хранилище.
1.2.1. Геоложка оценка:
Геоложката оценка включва пълно изследване
или запознаване със съществуващите проучвания на
геоложките условия на подземното хранилище (пло-
щадката). Изследването обхваща проучвания и ана-
лизи на видовете скали, почви и топографията.
Геоложката оценка трябва да докаже пригод-
ността на хранилището (площадката) за подземно
съхраняване. Тя включва проучване и оценяване
на местоположението на подземното хранилище,
честотата и структурата на всеки разсед или раз-
лом на заобикалящите хранилището геоложки
пластове и потенциалните въздействия на сеиз-
мичната активност върху подземното хранилище
и неговите инженерни съоръжения. При възмож-
ност геоложката оценка включва изследване на
алтернативни варианти за подземни хранилища.
1.2.2. Геомеханична оценка:
С геомеханичната оценка чрез подходящи изс-
ледвания и прогнози се доказва стабилността на
подземните кухини. Оценката обхваща и депони-
раните отпадъци. При извършване на геомеханич-
ната оценка процесите трябва да бъдат анализира-
ни и документирани по систематичен начин.
С геомеханичната оценка трябва да се дока-
же, че:
а) по време и след формиране на кухините не се
очакват големи деформации в кухините и на земна-
та повърхност, които биха могли да влошат експло-
атационната пригодност на съоръжението за под-
земно съхраняване или да създадат път за разпрос-
транение в биосферата на вредни въздействия;
б) носещата способност на кухината е доста-
тъчна, за да се предотврати нейното деформиране
по време на експлоатацията;
в) депонираните отпадъци се характеризират с
необходимата стабилност, която е съвместима с
геомеханичните свойства на вместващата скала.
1.2.3. Хидрогеоложка оценка:
С хидрогеоложката оценка се извършва пълно
изследване на хидравличните свойства, като на тази
основа се оценява моделът на потока на подземни-
те води в заобикалящите подземното хранилище
пластове въз основа на информация за хидравлич-
ната проводимост на скалните маси, разломите и
хидравличните градиенти.
1.2.4. Геохимична оценка:
С геохимичната оценка се извършва пълно изс-
ледване на състава на скалните маси и подземните
води, като на тази основа се оценяват настоящият